**NOTĂ DE FUNDAMENTARE**

|  |
| --- |
| **Secţiunea 1****Ordonanţă de urgență a Guvernului****privind transferarea către autoritățile administrației publice locale a responsabilității plății sumei forfetare și a penalităților cominatorii care decurg dintr-o posibilă condamnare a statului român la Curtea de Justiție a Uniunii Europene referitoare la evaluarea calității aerului și nefinalizarea procedurilor de închidere a depozitelor de deșeuri neconforme care fac obiectul Cauzei C-301/17** |
| **Secţiunea a 2-a****Motivul emiterii actului normativ** |
| 2.1. | Sursa proiectului de act normativ | Inițiativa Ministerului Mediului, Apelor și Pădurilor.În temeiul a[rt. 115 alin. (4) din Constituția României, republicată](http://legislatie.just.ro/Public/DetaliiDocumentAfis/47355#A635). |
| 2.2. | Descrierea situaţiei actuale | România a fost condamnată de Curtea de Justiție a Uniunii Europene (CJUE) prin hotărârea din 30 aprilie 2020 în cauza C-638/18, având ca obiect acțiunea în constatare: „Neîndeplinirea obligațiilor de către un stat membru – Mediu – Directiva 2008/50/CE – Calitatea aerului înconjurător – Articolul 13 alineatul (1) și anexa XI – Depășire sistematică și persistentă a valorilor-limită pentru microparticule (PM10) în zona RO32101 (București, România) – Articolul 23 alineatul (1) – Anexa XV – Perioadă de depășire «cât mai scurtă cu putință» – Măsuri potrivite”. Acțiunea a fost formulată în temeiul art. 258 din Tratatul privind funcționarea Uniunii Europene, denumit în continuare TFUE și introdusă la 12 octombrie 2018.Pe de altă parte, în data de 14 mai 2020, Comisia Europeană a deschis o altă procedură de infringement (cauza 2020/2206) care se referă la constatarea neîndeplinirii obligațiilor ce revin României în temeiul prevederilor Directivei 2008/50/CE din 21 mai 2008 privind calitatea aerului înconjurător și un aer mai curat pentru Europa, în ceea ce privește valorile-limită pentru dioxidul de azot.În prezent, în România, depozitarea deșeurilor este reglementată prin Ordonanţa Guvernului nr. 2/2021 privind depozitarea deşeurilor, în vigoare de la 21 august 2021, publicată în Monitorul Oficial, Partea I nr. 794 din 18 august 2021, care transpune în legislația națională Directiva (UE) 2018/850 a Parlamentului European și a Consiliului din 30 mai 2018 de modificare a Directivei 2000/53/CE privind depozitele de deșeuri (publicată în Jurnalul Oficial al Uniunii Europene, seria L nr. 150, din 14 iunie 2018 (p. 100-108).Ca urmare a faptului că România nu a închis toate cele 68 de depozite neconforme de deșeuri, în data de 23.02.2022, Grefa Curții de Justiție a Uniunii Europene a transmis cererea introductivă de instanță în Cauza C-109/22, având ca obiect procedura de infringement privind neexecutarea hotărârii pronunțate de Curtea de Justiție a Uniunii Europene la data de 18.10.2018 în Cauza C- 301/17, Comisia Europeană împotriva României, vizând depozitele de deșeuri. Procedura scrisă a fost finalizată în data de 29.09.2022, iar în prezent se așteaptă hotărârea CJUE.În acest context, cheltuielile de judecată, suma forfetară și penalitățile cominatorii care decurg din condamnarea statului român se plătesc de la bugetul de stat.Conform prevederilor art. 21 alin. (1) lit. b) și alin. (2) și ale art. 22 lit. c), d), e) și h) din Legea nr. 104/2011 privind calitatea aerului înconjurător, cu modificările ulterioare, primarii, președinții de consilii județene, consiliile județene, prin aparatele proprii de specialitate, sau, după caz, Consiliul General al Municipiului București, prin aparatul de specialitate al primarului general al municipiului București, la propunerea primarilor sectoarelor municipiului București au atribuţii şi responsabilităţi privind elaborarea și aprobarea planurilor de calitate a aerului, planurilor de menţinere a calităţii aerului și planurilor de acţiune pe termen scurt, precum și în ceea ce privește punerea în aplicare a măsurilor prevăzute în aceste planuri.Conform prevederilor art. 11, art. 12, art. 15, art. 31 și art. 32 din Ordonanţa Guvernului nr. 2/2021 privind depozitarea deşeurilor, primarii, președinții de consilii județene, consiliile județene, prin aparatele proprii de specialitate, sau, după caz, Consiliul General al Municipiului București, prin aparatul de specialitate al primarului general al municipiului București, la propunerea primarilor sectoarelor municipiului București au atribuţii şi responsabilităţi privind desfăşurarea activităţilor de depozitare a deşeurilor, în ceea ce privește următoarele: construcția de depozite de deşeuri municipale numai pe terenuri aflate în proprietatea lor şi delegarea operării serviciului de depozitare unui operator economic, luarea de măsuri ca atât costurile prevăzute pentru construirea şi exploatarea unui depozit de deşeuri municipale, costurile estimate pentru închiderea şi monitorizarea postînchidere a depozitului, respectiv costurile pentru fondul de închidere, precum şi garanţia financiară de mediu să fie acoperite de tariful practicat de operator pentru depozitarea fiecărui tip de deşeu în acel depozit, luarea măsurilor necesare pentru ca operatorii de salubrizare care desfăşoară activităţi de colectare şi transport să depună aceste deşeuri conform contractului de delegare a gestiunii serviciului de salubrizare prin concesiune, impunerea prin contractele de delegare a gestiunii încheiate cu titularii/operatorii depozitelor de deşeuri municipale constituirea fondului pentru închiderea şi monitorizarea postînchidere a depozitului, în situaţia în care depozitul în operare atinge pragul de 75% din capacitatea proiectată, autorităţile administraţiei publice locale au obligaţia de a lua măsuri pentru deschiderea unui depozit de deşeuri municipale.De asemenea, conform prevederilor Ordonanţei nr. 2/2021, cu modificările ulterioare, operatorii depozitelor prevăzute în anexa nr. 5 la Ordonanța Guvernului nr. 2/2021, au obligaţia să le închidă, ca urmare a Hotărârii Curţii de Justiţie a Uniunii Europene în Cauza C-109/2022, Comisia Europeană/România sau a altor proceduri declanşate de Comisia Europeană împotriva României. |
| 2.3. | Schimbări preconizate | Măsurile legislative propuse vizează transferarea către autoritățile administrației publice locale a responsabilității plății sumei forfetare și a penalităților cominatorii care decurg dintr-o posibilă condamnare a statului român la Curtea de Justiție a Uniunii Europene, pentru depășirea valorilor-limită pentru poluanții din anexa nr. 1 la Legea nr. 104/2011 privind calitatea aerului înconjurător, cu modificările ulterioare și nefinalizarea procedurilor de închidere a depozitelor de deșeuri neconforme care fac obiectul Cauzei C-301/17. |
| 2.4. | Alte informaţii | Nu au fost identificate. |
| **Secţiunea a 3-a****Impactul socioeconomic** |
| 3.1. | Descrierea generală a beneficiilor şi costurilor estimate ca urmare a intrării în vigoare a actului normativ | Potrivit prevederilor art. 260 alin. (2) din TFUE, atunci când statul membru nu a luat măsurile necesare pe care le implică executarea unei hotărâri anterioare a CJUE, prin care s-a constatat o încălcare a dreptului Uniunii, Comisia Europeană poate propune CJUE să impună sancțiuni financiare statului membru, ce se pot concretiza atât în plata unei sume forfetare minime, cât și în plata unor penalități cominatorii.În prezent, pentru România suma forfetară minimă este stabilită la 1.708.000 euro, iar penalitățile cominatorii sunt cuprinse între 1.830 euro și 109.800 euro pe zi de întârziere. În acest sens, amintim Comunicarea Comisiei Europene nr. 2023/C 2/01 privind sancțiunile financiare în cadrul acțiunilor în constatarea neîndeplinirii obligațiilor.În conformitate cu prevederile art. 260 alin. (2) din Tratatul privind funcționarea Uniunii Europene, nerespectarea de către România a dispozițiilor Directivei 1999/31/CE a Consiliului din 26 aprilie 1999 privind depozitele de deșeuri, România poate fi obligată la plata unor penalități pe zi de întârziere pentru încălcarea obligației de a lua măsurile necesare pentru a se conforma hotărârii în cauza C-301/17,Comisia Europeană împotriva României, în cuantum de 29.781,3 euro pe zi de la data pronunțării hotărârii în această cauză şi până la adoptarea tuturor măsurilor necesare pentru a se conforma hotărârii în cauza C-301/17, Comisia Europeană împotriva României și în conformitate cu prevederile art. 260 alin. (2) din TFUE, poate fi obligată la plata unei sume forfetare, bazate pe un cuantum zilnic de 3.311,5 euro, înmulțit cu numărul zilelor care s-au scurs începând din ziua următoare pronunțării hotărârii în cauza C-301/17, Comisia Europeană împotriva României până la data luării tuturor măsurilor necesare de către România pentru a se conforma acestei hotărâri, sau, în lipsa luării acestor măsuri, până la data pronunțării hotărârii de către Curtea de Justiție a Uniunii Europene în prezenta cauză, sub rezerva depășirii sumei forfetare minime de 1.643.000 euro.Din jurisprudența CJUE, respectiv, Hotărârea CJUE în cauza C-104/15, Comisia împotriva României, punctele 100 și 115, înțelegem:*100 - În această privință, este necesar să se arate mai exact că, în pofida lichidării societății care operează iazul Boșneag – extindere, autoritățile române ar fi putut să decidă, dacă era cazul, realizarea sistemului de hidrotransport și includerea costului acestei intervenții, cu titlu de creanță a statului, în masa credală a societății în lichidare.**115 - În plus, deși este adevărat că articolul 13 alineatul (2) din Directiva 2006/21 impune autorităților naționale numai obligația de a se asigura că operatorul adoptă măsurile adecvate pentru a atinge un astfel de obiectiv, totuși această dispoziție nu poate fi interpretată în sensul că exclude asumarea de către autoritățile menționate a obligației de a se substitui unui operator în mod vădit în culpă, cu condiția ca costul operațiunilor realizate să fie imputat acestuia din urmă, astfel cum s‑a arătat la punctul 100 din prezenta hotărâre*.Astfel, chiar dacă operatorii economici sau autoritățile locale sunt în culpă, acest aspect nu exclude și nu atenuează răspunderea statului pentru nerespectarea dreptului Uniunii Europene.În hotărârea CJUE C-104/15, Comisia împotriva României, punctul 115, o soluție indicată chiar de instanța Uniunii Europene a fost asumarea de către autorități a obligației de a se substitui unui operator aflat în mod vădit în culpă, ulterior fiind urmărită recuperarea cheltuielilor de către stat. În consens cu cele menționate, obligația României de plată trebuie îndeplinită, iar aceste plăți care decurg din condamnarea statului român este necesar a se realiza de la bugetul de stat.Măsurile legislative propuse vizează transferarea către autoritățile administrației publice locale a responsabilității plății sumei forfetare și a penalităților cominatorii care decurg dintr-o posibilă condamnare a statului român la CJUE pentru depășirea valorilor-limită pentru poluanții din anexa nr. 1 la Legea nr. 104/2011, cu modificările ulterioare și pentru nefinalizarea procedurilor de închidere a depozitelor de deșeuri neconforme care fac obiectul Cauzei C-301/17. |
| 3.2. | Impactul social | Proiectul de act normativ nu se referă la acest subiect. |
| 3.3. | Impactul asupra drepturilor şi libertăţilor fundamentale ale omului | Proiectul de act normativ nu se referă la acest subiect. |
| 3.4. | Impactul macroeconomic | Proiectul de act normativ nu se referă la acest subiect. |
| 3.4.1. | Impactul asupra economiei şi asupra principalilor indicatori macroeconomici | Proiectul de act normativ nu se referă la acest subiect. |
| 3.4.2. | Impactul asupra mediului concurenţial şi domeniul ajutoarelor de stat | Proiectul de act normativ nu se referă la acest subiect. |
| 3.5. | Impactul asupra mediului de afaceri | Proiectul de act normativ nu se referă la acest subiect. |
| 3.6. | Impactul asupra mediului înconjurător | Proiectul de act normativ nu se referă la acest subiect. |
| 3.7. | Evaluarea costurilor şi beneficiilor din perspectiva inovării şi digitalizării | Proiectul de act normativ nu se referă la acest subiect. |
| 3.8. | Evaluarea costurilor şi beneficiilor din perspectiva dezvoltării durabile | Proiectul de act normativ nu se referă la acest subiect. |
| 3.9. | Alte informaţii | Nu au fost identificate. |
| **Secţiunea a 4-a****Impactul financiar asupra bugetului general consolidat atât pe termen scurt, pentru anul curent, cât şi pe termen lung (pe 5 ani), inclusiv informaţii cu privire la cheltuieli şi venituri** |
| - în mii lei (RON) – |
| Indicatori | Anulcurent | Urmatorii patru ani | Media pe cinci ani |
| 1 | 2 | 3 | 4 | 5 | 6 | 7 |
| 4.1. Modificări ale veniturilor bugetare, plus/minus, din care: |
| a) buget de stat, din acesta:(i) impozit pe profit(ii) impozit pe venit | Proiectul de act normativ nu se referă la acest subiect. |
| b) bugete locale(i) impozit pe profit | Proiectul de act normativ nu se referă la acest subiect. |
| c) bugetul asigurărilor sociale de stat:(i) contribuţii de asigurări | Proiectul de act normativ nu se referă la acest subiect. |
| d) alte tipuri de venituri(se va menționa natura acestora) | Proiectul de act normativ nu se referă la acest subiect. |
| 4.2. Modificări ale cheltuielilor bugetare, plus/minus, din care: |
| a) buget de stat, din acesta:(i) cheltuieli de personal(ii) bunuri şi servicii | Proiectul de act normativ nu se referă la acest subiect. |
| b) bugete locale:(i) cheltuieli de personal(ii) bunuri şi servicii | Proiectul de act normativ nu se referă la acest subiect. |
| c) bugetul asigurărilor sociale de stat:(i) cheltuieli de personal(ii) bunuri şi servicii | Proiectul de act normativ nu se referă la acest subiect. |
| d) alte tipuri de cheltuieli(se va menționa natura acestora) | Proiectul de act normativ nu se referă la acest subiect. |
| 4.3. Impact financiar, plus/minus, din care: |
| a) buget de stat | Proiectul de act normativ nu se referă la acest subiect. |
| b) bugete locale | Proiectul de act normativ nu se referă la acest subiect. |
| 4.4. Propuneri pentru acoperirea creşterii cheltuielilor bugetare | Proiectul de act normativ nu se referă la acest subiect. |
| 4.5. Propuneri pentru a compensa reducerea veniturilor bugetare | Proiectul de act normativ nu se referă la acest subiect. |
| 4.6. Calcule detaliate privind fundamentarea modificărilor veniturilor şi/sau cheltuielilor bugetare | Proiectul de act normativ nu se referă la acest subiect. |
| 4.7. Prezentarea, în cazul proiectelor de acte normative a căror adoptare atrage majorarea cheltuielilor bugetare, a următoarelor documente: |
| a) fişa financiară prevăzută la art. 15 din Legea nr. 500/2002 privind finanţele publice, cu modificările şi completările ulterioare, însoţită de ipotezele şi metodologia de calcul utilizate;b) declaraţie conform căreia majorarea de cheltuială respectivă este compatibilă cu obiectivele şi priorităţile strategice specificate în strategia fiscal-bugetară, cu legea bugetară anuală şi cu plafoanele de cheltuieli prezentate în strategia fiscal-bugetară. | Proiectul de act normativ nu se referă la acest subiect. |
| 4.8. Alte informații | Nu au fost identificate. |
| **Secţiunea a 5-a****Efectele proiectului de act normativ asupra legislaţiei în vigoare**   |
| 5.1. | Măsuri normative necesare pentru aplicarea prevederilor proiectului de act normativ | Proiectul de act normativ nu se referă la acest subiect. |
| 5.2. | Impactul asupra legislaţiei în domeniul achiziţiilor publice | Proiectul de act normativ nu se referă la acest subiect. |
| 5.3. | Conformitatea proiectului de act normativ cu legislaţia UE (în cazul proiectelor ce transpun sau asigură aplicarea unor prevederi de drept UE). | Proiectul de act normativ nu se referă la acest subiect. |
| 5.3.1. | Măsuri normative necesare transpunerii directivelor UE | Proiectul de act normativ nu se referă la acest subiect. |
| 5.3.2. | Măsuri normative necesare aplicării actelor legislative ale UE | Proiectul de act normativ nu se referă la acest subiect. |
| 5.4. | Hotărâri ale Curţii de Justiţie a Uniunii Europene  | Hotărârea Curții de Justiție a Uniunii Europene din 30 aprilie 2020 în cauza C-638/18, având ca obiect o acțiune în constatarea neîndeplinirii obligațiilor formulată în temeiul art. 258 din TFUE, introdusă la 12 octombrie 2018 privind „Neîndeplinirea obligațiilor de către un stat membru – Mediu – Directiva 2008/50/CE – Calitatea aerului înconjurător – Articolul 13 alineatul (1) și anexa XI – Depășire sistematică și persistentă a valorilor-limită pentru microparticule (PM10) în zona RO32101 (București, România) – Articolul 23 alineatul (1) – Anexa XV – Perioadă de depășire «cât mai scurtă cu putință» – Măsuri potrivite”.În data de 23.02.2022 a fost comunicată de către Grefa Curții de Justiție a Uniunii Europene cererea introductivă de instanță în procedura de infringement privind neexecutarea hotărârii pronunțate de Curte la data de 18.10.2018 în cauza C-301/17, Comisia Europeană împotriva României (depozite de deșeuri neconforme), respectiv Cauza C-109/22, a cărei procedură scrisă s-a finalizat la 29.09.2022. |
| 5.5. | Alte acte normative şi/sau documente internaţionale din care decurg angajamente asumate  | Proiectul de act normativ nu se referă la acest subiect. |
| 5.6. | Alte informaţii | Proiectul de act normativ nu se referă la acest subiect. |
| **Secţiunea a 6-a****Consultările efectuate în vederea elaborării proiectului de act normativ** |
| 6.1. | Informaţii privind neaplicarea procedurii de participare la elaborarea actelor normative | Proiectul de act normativ nu se referă la acest subiect. |
| 6.2. | Informaţii privind procesul de consultare cu organizaţii neguvernamentale, institute de cercetare şi alte organisme implicate | Proiectul de act normativ nu se referă la acest subiect. |
| 6.3. | Informaţii despre consultările organizate cu autorităţile administraţiei publice locale | Proiectul de act normativ a fost transmis, spre consultare, Asociației Municipiilor din România, Asociației Orașelor din România, Asociației Comunelor din România și Uniunii Naționale a Consiliilor Județene din România. |
| 6.4. | Informaţii privind puncte de vedere/ opinii emise de organisme consultative constituite prin acte normative | Proiectul de act normativ nu se referă la acest subiect. |
| 6.5. | Informaţii privind avizarea de către: a) Consiliul Legislativ b) Consiliul Suprem de Apărare a Ţăriic) Consiliul Economic şi Social d) Consiliul Concurenţei e) Curtea de Conturi  | Proiectul de act normativ urmează să fie avizat de Consiliul Economic și Social și Consiliul Legislativ. |
| 6.6. | Alte informaţii  | Nu au fost identificate. |
| **Secţiunea a 7-a****Activităţi de informare publică privind elaborarea şi implementarea****proiectului de act normativ** |
| 7.1. | Informarea societăţii civile cu privire la elaborarea proiectului de act normativ | În elaborarea proiectului de act normativ a fost îndeplinită procedura stabilită prin Legea nr. 52/2003 privind transparență decizională în administrația publică, republicată, cu modificările ulterioare.Proiectul de act normativ intră sub incidența prevederilor art. 7 alin. (13) din Legea nr. 52/2003 privind transparenţa decizională în administraţia publică, republicată, cu modificările ulterioare, conform cărora: „*în cazul reglementării unei situaţii urgente sau a uneia care, din cauza circumstanţelor sale excepţionale, impune adoptarea de soluţii imediate, în vederea evitării unei grave atingeri aduse interesului public, proiectele de acte normative se supun adoptării și anterior expirării termenului de 30 de zile lucrătoare*.” |
| 7.2. | Informarea societăţii civile cu privire la eventualul impact asupra mediului în urma implementării proiectului de act normativ, precum şi efectele asupra sănătăţii şi securităţii cetăţenilor sau diversităţii biologice | Proiectul de act normativ nu se referă la acest subiect. |
|  **Secţiunea a 8-a****Măsuri de implementare** |
| 8.1. | Măsuri de punere în aplicare a proiectului de act normativ  | Proiectul de act normativ nu se referă la acest subiect. |
| 8.2. | Alte informaţii  | Nu au fost identificate. |

Pentru considerentele de mai sus, am elaborat proiectul de Ordonanță de urgență a Guvernului privind transferarea către autoritățile administrației publice locale a responsabilității plății sumei forfetare și a penalităților cominatorii care decurg dintr-o posibilă condamnare a statului român la Curtea de Justiție a Uniunii Europene referitoare la evaluarea calității aerului și nefinalizarea procedurilor de închidere a depozitelor de deșeuri neconforme care fac obiectul Cauzei C-301/17, care în forma prezentată a fost avizat de către ministerele interesate şi de Consiliul Legislativ şi pe care îl supunem spre adoptare.

**MINISTRUL MEDIULUI, APELOR ŞI PĂDURILOR**

**BARNA TÁNCZOS**

**AVIZĂM:**

**VICEPRIM-MINISTRU**

**HUNOR KELEMEN**

**MINISTRUL DEZVOLTĂRII, LUCRĂRILOR PUBLICE ȘI ADMINISTRAȚIEI**

**ATTILA-ZOLTÁN CSEKE**

**MINISTRUL FINANŢELOR**

**ADRIAN CÂCIU**

**MINISTRUL AFACERILOR EXTERNE**

**BOGDAN LUCIAN AURESCU**

**MINISTRUL JUSTIŢIEI**

**MARIAN-CĂTĂLIN PREDOIU**